stanford-oval/wikipedia huggingface dataset:
อำเภอเขาชะเมา
การแบ่งเขตการปกครอง > การปกครองส่วนท้องถิ่น

ท้องที่อำเภอเขาชะเมาประกอบด้วยองค์กรปกครองส่วนท้องถิ่น 4 แห่ง ได้แก่
เทศบาลตำบลชำฆ้อ ครอบคลุมพื้นที่ตำบลชำฆ้อทั้งตำบล
องค์การบริหารส่วนตำบลน้ำเป็น ครอบคลุมพื้นที่ตำบลน้ำเป็นทั้งตำบล
องค์การบริหารส่วนตำบลเขาชะเมา ครอบคลุมพื้นที่ตำบลห้วยทับมอญทั้งตำบล (เขตองค์การบริหารส่วนตำบลห้วยทับมอญเดิม)
องค์การบริหารส่วนตำบลเขาน้อย ครอบคลุมพื้นที่ตำบลเขาน้อยทั้งตำบล
การวิเคราะห์

การวิเคราะห์ เป็นกระบวนการย่อยหัวข้อที่ซับซ้อนหรือมีมากมาย ให้เป็นส่วนที่ย่อยลงเพื่อจะสามารถเข้าใจประเด็นดังกล่าวได้ดียิ่งขึ้น วิธีนี้เคยประยุกต์ใช้ในการศึกษาคณิตศาสตร์และตรรกศาสตร์ตั้งแต่ยุคก่อนอาริสโตเติล
หอคอยอาวาลา

| หอคอยอาวาลา |
| --- | --- |
Авалски торањ Avalski toranj
หออาวาลาอันปัจจุบัน (ภาพถ่ายปี 2015)
th
ข้อมูลทั่วไป
สถานะ: สร้างขึ้นใหม่แล้วเสร็จ
ประเภท: ส่งสัญญาณ, หอสังเกตการณ์
สถาปัตยกรรม: บรูทัลลิสต์
ที่ตั้ง: เบลเกรด ประเทศเซอร์เบีย
พิกัด: 44°41′45.5″N 20°30′52″E﻿ / ﻿44.695972°N 20.51444°E﻿ / 44.695972; 20.51444
เริ่มสร้าง: 1961 (เดิม) 21 ธันวาคม 2006 (ใหม่)
แล้วเสร็จ: 1965 (เดิม) 23 ตุลาคม 2009 (ใหม่)
ถูกทำลาย: 29 เมษายน 1999 (เดิม)
ความสูง
เสาอากาศ: 204.68 m (672 ft)
ข้อมูลทางเทคนิค
จำนวนชั้น: 6
ลิฟต์: 2
การออกแบบและการก่อสร้าง
สถาปนิก: อุย์ลเยชา บอกูนอวิช, สะลอบอดัน ยันชิช
อ้างอิง

หอคอยอาวาลา (ซีริลลิกเซอร์เบีย: Авалски торањ, อักษรโรมัน: Avalski toranj) เป็นหอกระจายสัญญาณความสูง 204.68 m (672 ft) ตั้งอยู่บนเขาอาวาลา ในกรุงเบลเกรด ประเทศเซอร์เบีย หอคอยเดิมสร้างแล้วเสร็จในปี 1965 และถูกทำลายลงเมื่อวันที่ 29 เมษายน 1999 ระหว่างการทิ้งระเบิดในยูโกสลาเวียโดยเนโท หอคอยสร้างขึ้นใหม่ในปี 2006 และเปิดใช้อย่างเป็นทางการในปี 2010
ประวัติศาสตร์ > หอคอยเดิม

หอคอยเป็นผลงานออกแบบโดยสถาปนิกอุย์ลเยชา บอกูนอวิช, สะลอบอดัน ยันชิช และวิศวกร มีลัน เคิร์ซทิช (Milan Krstić) ก่อสร้างโดยบริษัทรัด ("Rad") เริ่มต้นก่อสร้างเมื่อวันที่ 14 ตุลาคม 1961 ใช้เวลาก่อสร้างนานสี่ปี แล้วเสร็จในปี 1965 ด้วยน้ำหนัก 4,000 ตัน (3,900 long ton; 4,400 short ton) และมีจุดสังเกตการณ์บริเวณความสูง 102 m (335 ft) ถึง 135 m (443 ft) เข้าถึงได้ที่ลิฟต์โดยสารจากความสูง 122 m (400 ft) แปลนตัดขวางของหอคอยนี้เป็นรูปสามเหลี่ยมด้านเท่า ถือเป็นหอคอยเดียวในโลกที่เป็นลักษณะนี้ รวมถึงลักษณะของหอคอยซึ่งมีขารับน้ำหนักแทนที่การฝังลงไปในดิน ก็ถือว่ามีไม่กี่หอคอยในโลกที่ทำเช่นนี้เช่นกัน ลักษณะขาของหอคอยเป็นลักษณะสามขา ซึ่งสอดคล้องกับสัญลักษณ์แทนเก้สอี้สามขาของเซอร์เบียที่เรียกว่าทรอนอชัซ (tronožac)
ยอดสุดของหอคอยเป็นเสากระจายสัญญาณซึ่งแรกเริ่มใช้ส่งสัญญาณโทรทัศน์ขาวดำ ก่อนจะเปลี่ยนมาเป็นเสาสัญญาณโทรทัศน์สีในปี 1971 ต่อมายังมีการกระจายสัญญาณโทรทัศน์ดิจิทัลภาคพื้นดินเป็นครั้งแรกในเซอร์เบียจากหอคอยนี้ด้วย
ประวัติศาสตร์ > การทำลายในปี 1999

หอคอยอาวาลาถูกทำลายลงมาในวันที่ 29 เมษายน 1999 จากการทิ้งระเบิดทางอากาศในกรุงเบลเกรดโดยเนโท ในส่วนหนึ่งของปฏิบัติการเพื่อปิดการแพร่สัญญาณจากองค์การวิทยุโทรทัศน์เซอร์เบีย (RTS) เป็นการถาวรตลอดช่วงสงคราม หอคอยนี้ถือเป็นหนึ่งในสิ่งปลูกสร้างที่ใหญ่ที่สุดที่ถูกทำลายโดยเนโทในระหว่างสงคราม ระเบิดที่ใช้ในการทำลายคือระเบิดนำทางด้วยเลเซอร์ GBU-27 ซึ่งระเบิดใส่ขาหนึ่งของหอคอย ทำให้หอคอยถล่มลงมาทั้งหมด
หอคอยเดิมนี้ถือเป็นจุดหมายตาของเบลเกรด และยังเป็นสัญลักษณ์และความภาคภูมิใจหนึ่งของเซอร์เบียไปจนถึงของยูโกสลาเวีย
ประวัติศาสตร์ > การก่อสร้างใหม่

แนวคิดำารสร้างหอคอยขึ้นมาใหม่ด้วยลักษณะเดิมทั้งหมดบนจุดเดิมที่ถูกทิ้งระเบิดไปนั้นเริ่มต้นมาจากสมาคมนักหนังสือพิมพ์เซอร์เบีย (Journalists' Association of Serbia) ในปลายปี 2002 และในต้นปี 2004 RTS ได้เข้าร่วมกับแนวคิดนี้ โดยจัดารรณรงค์ทางสื่อเพื่อระดมทุน และยังได้รับการสนับสนุนโดยคนสำคัญของเซอร์เบียจากหลายภาคส่วนและอุตสาหกรรม มีการประมาณว่ามีคนมีส่วนร่วมผ่านช่องทางต่าง ๆ ในการระดมทุนก่อสร้างหอคอยใหม่รวมแล้วกว่าหนึ่งล้านคน ด้วยเงินระดมทุนรวมแล้วมากกว่า 1 ล้านยูโร
ซากปรักหักพังเดิมเริ่มต้นขนย้ายออกจากพื้นที่ในปี 2005 โดยรวมซากของหอเดิมที่ต้องขนย้ายออกราวหนึ่งตัน จากนั้นในปี 2006 ได้มีการตรวจสอบทางธรณีวิทยาเพื่อเตรียมการก่อสร้าง หอคอยสร้างแล้วเสร็จในปี 2009 ล่าช้าจากกำหนดการเดิมในปี 2008 ไป ตรงกับการครบรอบสิบปีที่หอคอยถูกทำลาย
พิธีเปิดมีขึ้นในวันที่ 21 เมษายน 2010 ด้วยความสูงสุดท้ายของหอคอยที่ 204.68 m (671.5 ft) สูงขึ้นจากเดิม 2 m (6 ft 7 in) โดยส่วนหอกระจายสัญญาณสูง 68 เมตร (223 ฟุต)
ในปัจจุบัน

ในปี 2016 มีรายงานจำนวนผู้เข้าเยี่ยมชมหอคอยอยู่ที่ 137,000 คน 155,000 in 2017 และเพิ่มเป็น 185,000 คนในปี 2018 ในปี 2017 ได้มีการเปิดตัวหมู่อาคารสนับสนุนการท่องเที่ยวใต้หอคอย ซึ่งมีทั้งภัตตาคาร ส่วนจัดแสดงทางชาติพันธุ์ ร้านของฝาก และลานกีฬา รวมถึงยังมีการติดตั้งภาพพิมพ์คอนกรีต 105 ภาพแสดงรูปบุคคลที่มีส่วนร่วมใยการช่วยก่อสร้างหอคอยใหม่ เช่น นอวัค จอคอวิค และอานา จอคอวิค
แหล่งข้อมูลอื่น

Beobuild Archive : Rebuilding phases and photos of Avala Tower
New tower fireworks dedication
Avala Tower Fans Association
Avala Tower at skyscraperpage.com
Virtual tour @ Avala Tower
Mount Avala Tower ที่ฐานข้อมูลโครงสร้าง (Structurae)
แขนกล คนแปรธาตุ: พิชิตแดนปริศนาฝ่านครที่ถูกลืม

| แขนกล คนแปรธาตุ: พิชิตแดนปริศนาฝ่านครที่ถูกลืม |
| --- | --- |
กำกับ: คะซุยะ มุระตะ
บทภาพยนตร์: ยุอิชิ ชิมโบ
สร้างจาก: แขนกล คนแปรธาตุ: บราเธอร์ฮูด
ดนตรีประกอบ: ทะโร อิวะชิโระ
บริษัทผู้สร้าง: Bones  
วันฉาย:  2 พฤษภาคม 2554 (โตเกียว)
ความยาว: 111 นาที
ภาษา: ญี่ปุ่น
แขนกล คนแปรธาตุ: พิชิตแดนปริศนาฝ่านครที่ถูกลืม (ญี่ปุ่น: 鋼の錬金術師 嘆きの丘（ミロス）の聖なる星) เป็นภาพยนตร์อนิเมะเรื่องที่สองของการ์ตูนชุด แขนกล คนแปรธาตุ โดยถือเป็นส่วนหนึ่งของภาคบราเธอร์ฮูด ภาพยนตร์เรื่องนี้ได้รับการประกาศภายหลังจากออกอากาศภาคบราเธอร์ฮูดตอนสุดท้าย
เนื้อเรื่อง

บริเวณชายแดนทางตะวันตกของประเทศอะเมสทริส ติดกับประเทศเครตา มีเมืองของอะเมสทริสที่ชื่อว่าเทเบิลซิตีตั้งอยู่ เมืองเทเบิลซิตีล้อมรอบไปด้วยหุบเขา ซึ่งเบื้องล่างหุบเขานั้นคือเขตแดนของเครตา โดยมีชนพื้นเมืองที่เรียกตนเองว่าชาว มิลอส ซึ่งเดิมเป็นเจ้าของพื้นที่แห่งนี้เมื่อสี่ร้อยปีก่อนและถูกรุกรานจากเครตาและถูกขับไล่ลงไปอยู่ก้นหุบเขาเพื่อค้นหาสสารที่เรียกว่า "ดวงดาวโลหิต" สสารในตำนานของศาสตร์การเล่นแร่แปรธาตุ ดังนั้นศาสตร์การเล่นแร่แปรธาตุสำหรับชาวมิลอสจึงสะท้อนประวัติศาสตร์ที่เจ็บปวด ถึงกระนั้นก็ยังมีครอบครัวชาวมิลอสครอบครัวหนึ่ง คือครอบครัวคริชตัน ได้ศึกษาศาสตร์เล่นแร่แปรธาตุ และถูกชาวมิลอสคนอื่นๆเกลียดชัง ด้วยความที่สองสามีภรรยามีพรสวรรค์จึงถูกกองทัพเครตาพาขึ้นจากหุบเขาและรับเข้าทำงานเป็นนักวิจัยการเล่นแร่แปรธาตุ
สองสามีภรรยาคริชตันได้รู้ถึงความจริงเกี่ยวกับดวงดาวโลหิตและความลับของเมืองเทเบิลซิตี และทั้งสองถูกทหารเครตาฆ่าตายในบ้านพักเพื่อช่วงชิงบันทึกการวิจัยดวงดาวโลหิต ในขณะที่ลูกชายคนโตที่ชื่อ อัชเลย์ ถูกเชื่อว่าเสียชีวิตแล้ว บุตรสาวอย่างจูเลีย กลับรอดชีวิตและถูกจับกุม แต่เมื่อสอบสวนและพบว่าเธอไม่มีส่วนรู้เห็นใดๆกับการวิจัย เครตาก็ส่งตัวเธอลงไปที่ก้นหุบเขาที่เธอจากมา และเธอก็เติบโตขึ้นกลายเป็นผู้นำการเรียกร้องเอกราชให้แก่ชาวมิลอสและทวงคืนเทเบิลซิตีจากอะเมสทริส
หลายปีต่อมาเกิดการแหกคุกขึ้นที่เมืองหลวงของอะเมสทริส เมื่อเจ้าหน้าที่สอบสวนแล้วพบว่าชายคนนั้นแหกคุกออกไปหลังจากที่อ่านข่าวการจับตัวจูเลีย คริชตัน แกนนำของชาวมิลอสที่ลักลอบเข้าอะเมสทริสจากในหนังสือพิมพ์ โดยพันเอกมัสแตงได้ส่งสองพี่น้องเอลริคไปทำการสืบสวนความเกี่ยวข้องที่เมืองเทเบิลซิตี
แหล่งข้อมูลอื่น

เว็บไซต์ทางการ (ญี่ปุ่น)
แขนกล คนแปรธาตุ: พิชิตแดนปริศนาฝ่านครที่ถูกลืม (อนิเมะ) ที่เครือข่ายข่าวอนิเมะ
แขนกล คนแปรธาตุ: พิชิตแดนปริศนาฝ่านครที่ถูกลืม ที่อินเทอร์เน็ตมูวีเดตาเบส
| ด ค กแขนกล คนแปรธาตุ โดย ฮิโรมุ อารากาวะ |
| --- | --- |
สื่อ:  มังงะ  อนิเมะปี 2003 รายชื่อตอน  ฝ่ามิติพิชิตแดนสวรรค์  บราเธอร์ฮูด รายชื่อตอน  พิชิตแดนปริศนาฝ่านครที่ถูกลืม 
ตัวละคร:  เอ็ดเวิร์ด เอลริค  อัลฟองเซ เอลริค  รอย มัสแตง  วินรี ร็อกเบล  สการ์
อิดะเท็น เทพต่อสู้กู้ยุคสันติ

| --- | --- |
อิดะเท็น เทพต่อสู้กู้ยุคสันติ

平穏世代の韋駄天達 (Heion Sedai no Idaten-tachi)
ชื่อภาษาอังกฤษ: The Idaten Deities Know Only Peace
แนว: จินตนิมิตด้านมืด
มังงะ
เขียนโดย: อามาฮาระ
วาดภาพโดย: คูลเคียวชินจะ
สำนักพิมพ์: ฮากูเซ็นชะ
นิตยสาร: ยังแอนิมอล
กลุ่มเป้าหมาย: เซเน็ง
วางจำหน่ายตั้งแต่: 24 สิงหาคม พ.ศ. 2561 – ปัจจุบัน
จำนวนเล่ม: 6
อนิเมะโทรทัศน์
กำกับโดย: เซเม คิโดโกโระ
เขียนบทโดย: ฮิโรชิ เซโกะ
สตูดิโอ: MAPPA
เครือข่าย: Fuji TV (Noitamina)
ฉาย:  23 กรกฎาคม พ.ศ. 2564  –  1 ตุลาคม พ.ศ. 2564
ตอน: 11
อิดะเท็น เทพต่อสู้กู้ยุคสันติ (ญี่ปุ่น: 平穏世代の韋駄天達; โรมาจิ: Heion Sedai no Idaten-tachi) เป็นซีรีส์มังงะญี่ปุ่น เขียนเรื่องโดยอามาฮาระ และวาดภาพโดยคูลเคียวชินจะ ตีพิมพ์ในนิตยสารยังแอนิมอล นิตยสารการ์ตูนแนวเซเน็งของสำนักพิพม์ฮากูเซ็นชะตั้งแต่เดือนสิงหาคม พ.ศ. 2561 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 6 เป็นมังงะรีเมกจากมังงะออนไลน์ชื่อเดียวกันของอามาฮาระ ซึ่งอามาฮาระเขียนขึ้นมาก่อนจะเปิดตัวในฐานะนักเขียนการ์ตูนอาชีพ ได้รับการดัดแปลงเป็นซีรีส์อนิเมะโทรทัศน์ สร้างโดยสตูดิโอ MAPPA ออกอากาศตั้งแต่วันที่ 23 กรกฎาคม 1 ตุลาคม พ.ศ. 2564 ทางผังรายการ โนอิตามินะของช่องฟูจิทีวี
แหล่งข้อมูลอื่น

เว็บไซต์มังงะออนไลน์ต้นฉบับของอามาฮาระ (ญี่ปุ่น)
เว็บไซต์ทางการของมังงะ(ญี่ปุ่น)
เว็บไซต์ทางการของอนิเมะ (ญี่ปุ่น)
อิดะเท็น เทพต่อสู้กู้ยุคสันติ (มังงะ) ที่เครือข่ายข่าวอนิเมะ
| ด ค กแมปปา |
| --- | --- | --- |
| ซีรีส์โทรทัศน์ |  เพลงแรก รักแรก จูบแรก (พ.ศ. 2555)  เทคีว 1–3 (พ.ศ. 2555–2556)  ก้าวแรกสู่สังเวียน: Rising (พ.ศ. 2556–2557)  ซันเกียว โนะ เทอร์เรอร์ (พ.ศ. 2557)  กาโร่ อัศวินหมาป่าทองคำ: โฮโน โนะ โคกูอิง (พ.ศ. 2557–2558)  มหาวิบัติบาฮามุทคลั่ง GENESIS (พ.ศ. 2557)  พันช์ไลน์ (พ.ศ. 2558)  ล่าอสูรกาย (พ.ศ. 2558–พ.ศ. 2559)  กาโร่ อัศวินหมาป่าทองคำ: กูเร็ง โนะ สึกิ (พ.ศ. 2558–2559)  เดส์ (พ.ศ. 2559)  ยูริ!!! on ICE (พ.ศ. 2559)  ไอดอล จิเฮ็ง (พ.ศ. 2560)  มหาวิบัติบาฮามุทคลั่ง: เวอร์จินโซล (พ.ศ. 2560)  โคตรเซียนโรงเรียนพนัน (พ.ศ. 2560)  ดาวจรัสฟ้า อินทรีถลาลม (พ.ศ. 2560)  กาโร่ อัศวินหมาป่าทองคำ: วานิชชิงไลน์ (พ.ศ. 2560–2561)  อินุยาชิกิ (พ.ศ. 2560)  บานานาฟิช (พ.ศ. 2561)  ซอมบี้แลนด์ซากะ (พ.ศ. 2561)  ดาบล่าพญามาร โดโรโระ (พ.ศ. 2562)  โคตรเซียนโรงเรียนพนัน ×× (พ.ศ. 2562)  ซาราซังไม (พ.ศ. 2562)  ล้างบางสัตว์อสูร (พ.ศ. 2562)  แกรนบลู แฟนตาซี เดอะอนิเมชั่น ฤดูกาลที่ 2 (พ.ศ. 2562)  อูจิทามะ?! ~อูจิ โนะ ทามะ ชิริมาเซ็ง กะ?~ (พ.ศ. 2563)  สาปพันธุ์อสูร (พ.ศ. 2563)  ลิสเตเนอร์ส (พ.ศ. 2563)  เทพเกรียน โรงเรียนมัธยม (พ.ศ. 2563)  มิสเตอร์เลิฟ: ดรีมเดต (พ.ศ. 2563)  มหาเวทย์ผนึกมาร (พ.ศ. 2563–ปัจจุบัน)  ซามูไรยิมนาสติก (พ.ศ. 2563)  ผ่าพิภพไททัน ไฟนอล ซีซั่น (พ.ศ. 2563–ปัจจุบัน)  ซอมบี้แลนด์ซากะ รีเวนจ์ (พ.ศ. 2564)  รี-เมน (พ.ศ. 2564)  อิดะเท็น เทพต่อสู้กู้ยุคสันติ (พ.ศ. 2564)  แท็กต์ โอปัส. เดสตินี ~ลิขิตเสียง บรรเลงชะตา~ (พ.ศ. 2564)  หนุ่มน้อยนักบัลเลต์ (พ.ศ. 2565)  มนุษย์เลื่อยยนต์ (พ.ศ. 2565)  สงครามคนทมิฬ ฤดูกาลที่ 2 (พ.ศ. 2566)  สกิลสุดพิสดารกับมื้ออาหารในต่างโลก (พ.ศ. 2566)  สุขาวดีอเวจี (พ.ศ. 2566)  Bucchigiri?! (พ.ศ. 2567)  Oblivion Battery (พ.ศ. 2567)  รันม่า ½ ไอ้หนุ่มกังฟู (พ.ศ. 2567)  Lazarus (TBA)  เซ็นชู (TBA)  |  |
| ภาพยนตร์ |  กาโร่ อัศวินหมาป่าทองคำ: Divine Flame (พ.ศ. 2559)  แค่วาดฝันให้โลกสวย (พ.ศ. 2559)  มหาเวทย์ผนึกมาร 0 (พ.ศ. 2564)  มาโบโรชิ (พ.ศ. 2566)  มนุษย์เลื่อยยนต์ –  เดอะมูฟวี: Reze Arc (TBA)  ซอมบี้แลนด์ซากะ เดอะมูฟวี (TBA)  |  |
| โอเอ็นเอ |  โบเคียกุ แบตเตอรี (พ.ศ. 2563)  ยาสึเกะ ซามูไรแอฟริกา (พ.ศ. 2564)  โคตรเซียนโรงเรียนพนัน Twin (พ.ศ. 2565)  |  |
| โอวีเอ |  เดส์ (พ.ศ. 2560–2561)  |  |
 หมวดหมู่
โกลดินไฟแนนซ์ 117

ตึกระฟ้าที่ยังสร้างไม่เสร็จในนครเทียนจิน ประเทศจีน
| โกลดินไฟแนนซ์ 117 Goldin Finance 117 |
| --- | --- |
中国117大厦
โกลดินไฟแนนซ์ 117 ใน พ.ศ. 2566
th
ชื่ออื่น: Walking Stick (ไม้เท้า)
ข้อมูลทั่วไป
สถานะ: หยุดชั่วคราว
ที่ตั้ง: ถนนจินจิง (津静路) เขตซีชิง นครเทียนจิน ประเทศจีน
พิกัด: 39°05′21″N 117°04′49″E﻿ / ﻿39.0890682°N 117.0802259°E﻿ / 39.0890682; 117.0802259
เริ่มสร้าง: 16 สิงหาคม พ.ศ. 2551
วางยอด: 8 กันยายน พ.ศ. 2558
คาดว่าจะแล้วเสร็จ: จะประกาศให้ทราบในภายหลัง
ค่าก่อสร้าง: 70,000 ล้านหยวน
ลูกค้า: บริษัทโกลดินพรอปเพอร์ตีโฮลดิง (高银地产)
เจ้าของ: บริษัทร่วมลงทุนพานซูตง (高银特殊机会 และ 中国信达及深圳银基宏业)
ความสูง
ตัวอาคาร: 597 เมตร (1,959 ฟุต)
ชั้นบนสุด: 584.5 เมตร (1,918 ฟุต)
ข้อมูลทางเทคนิค
จำนวนชั้น: 128
พื้นที่แต่ละชั้น: 370,000 ตารางเมตร (4,000,000 ตารางฟุต)
ลิฟต์: 89
การออกแบบและการก่อสร้าง
สถาปนิก: บริษัทพีแอนด์ทีกรุ๊ป (巴马丹拿建筑及工程师有限公司)
วิศวกรโครงสร้าง: บริษัทอารัป (Arup)
วิศวกรบริการ: บริษัทพาร์สันส์ บริงเกอร์ฮอฟ (Parsons Brinckerhoff)
ผู้รับเหมาก่อสร้าง: บริษัทไชน่าคอนสตรักชันเติร์ดเอนจิเนียริงบูโรกรุ๊ป (中国建筑第三工程局)
อ้างอิง

โกลดินไฟแนนซ์ 117 (อังกฤษ: Goldin Finance 117, จีน: 高银金融117) หรือที่รู้จักในชื่อ ไชนา 117 ทาวเวอร์ (อังกฤษ: China 117 Tower, จีน: 中国117大厦) หรือ เทียนจินโกลดิน 117 ทาวเวอร์ (จีน: 天津高银117大厦) เป็นตึกระฟ้าระดับซูปเปอร์ทอลที่ยังสร้างไม่เสร็จ ในเขตซีชิง นครเทียนจิน ประเทศจีน อาคารนี้ทำพิธีวางคานสุดท้ายบนยอดโครงสร้างเมื่อปี พ.ศ. 2558 ที่ความสูง 597 เมตร (1,957 ฟุต) อาคารมี 128 ชั้นเหนือพื้นดิน โดย 117 ชั้นเป็นพื้นที่สำหรับพักอาศัย โรงแรม และพื้นที่เชิงพาณิชย์ ซึ่งเป็นที่มาของชื่ออาคาร ออกแบบโดยบริษัทพีแอนด์ทีกรุ๊ป (P&T Group, 巴馬丹拿) จากฮ่องกง เริ่มก่อสร้างในปี พ.ศ. 2551 แต่มีการหยุดชะงักไปสองครั้ง ในเดือนพฤศจิกายน พ.ศ. 2567 อาคารนี้ยังคงสร้างไม่เสร็จและไม่มีคนอยู่
โครงการโกลดินไฟแนนซ์ 117 และโครงการตึกระฟ้าอื่น ๆ ที่ล้มเหลวในจีน มีส่วนทำให้รัฐบาลห้ามสร้างอาคารที่มีความสูงเกิน 500 เมตร (1,640 ฟุต) หากโครงการโกลดินไฟแนนซ์ 117 เสร็จสมบูรณ์ จะเป็นตึกระฟ้าที่สูงเกิน 500 เมตรแห่งสุดท้าย ๆ ของจีนในอนาคตเท่าที่จะคาดได้
ประวัติ

การก่อสร้างอาคารเริ่มขึ้นในปี พ.ศ. 2551 และมีกำหนดแล้วเสร็จในปี พ.ศ. 2557 อย่างไรก็ตามงานก่อสร้างถูกระงับในเดือนมกราคม พ.ศ. 2553 เนื่องจากผลกระทบจากภาวะเศรษฐกิจถดถอยครั้งใหญ่และในที่สุดก็เริ่มดำเนินการอีกครั้งในปี พ.ศ. 2554 โดยมีกำหนดแล้วเสร็จในปี 2561–2562 อาคารนี้ทำพิธีวางคานสุดท้ายบนยอดโครงสร้างเมื่อวันที่ 8 กันยายน พ.ศ. 2558 ทำให้เป็นอาคารที่สูงเป็นอันดับ 5 ของโลกในขณะนั้น
เดิมทีอาคารถูกออกแบบให้เป็นจุดเด่นของโครงการโกลดินเมโทรโพลิตัน (Goldin Metropolitan) ซึ่งเป็นโครงการพัฒนาอสังหาริมทรัพย์หรูหราแบบผสมผสานที่ชานเมืองเทียนจินซึ่งให้บริการแก่กลุ่มคนมีฐานะสูง แม้ว่าความเป็นไปได้ทางเศรษฐกิจของโครงการนี้ยังไม่ชัดเจน เจ้าของอาคารคือบริษัทโกลดินพรอปเพอร์ตี (Goldin Properties) ในเครือของบริษัทโกลดินไฟแนนซ์โฮลดิง (Goldin Financial Holdings, 高銀金融（集團）有限公司) ประสบปัญหาทางการเงินภายหลังตลาดหุ้นจีนตกต่ำในเดือนมิถุนายน พ.ศ. 2558 และถูกบังคับให้ระงับการก่อสร้างในเดือนธันวาคม พ.ศ. 2558
ณ เดือนธันวาคม พ.ศ. 2562 อาคารดังกล่าวยังคงสร้างไม่เสร็จและไม่มีคนอยู่ บริษัทไชน่าสเตทคอนสตรัคชั่นเอนยิเนียริ่ง (China State Construction Engineering Corporation, 中国建筑集团有限公司) ซึ่งเป็นผู้รับเหมาโครงการได้ย้ายคนงานทั้งหมดในสถานที่ก่อสร้างออกไปและปล่อยให้อาคารยังคงสร้างไม่เสร็จ ปัจจุบันอาคารดังกล่าวได้รับการรับรองจากบันทึกสถิติโลกกินเนสส์ให้เป็นอาคารสูงที่สุดในโลกที่ไม่มีคนอยู่
การออกแบบ

อาคารโกลดินไฟแนนซ์ 117 ได้รับการออกแบบให้มีลักษณะคล้ายไม้เท้าและกลายเป็นชื่อเล่นของอาคาร การออกแบบก่อนหน้านี้มีลักษณะคล้ายครีบและเพชร โกลดินไฟแนนซ์ 117 ถูกวางแผนไว้ว่าจะเป็นอาคารสูงหลักของเทียนจินโกลดินเมโทรโพลิตัน (Tianjin Goldin Metropolitan) ซึ่งเป็นย่านธุรกิจกลางที่ได้รับเงินทุนจากบริษัทโกลดินพรอปเพอร์ตี และจะสร้างขึ้นใกล้กับเทียนจินโกลดินเมโทรโพลิตันโปโลคลับ (Tianjin Goldin Metropolitan Polo Club)
ภาพรวมและพารามิเตอร์ของอาคาร

อาคารโกลดินไฟแนนซ์ 117 มีชั้นใต้ดิน 3 ชั้น บางส่วนมี 4 ชั้น และ 117 ชั้นเหนือพื้นดิน รวมถึงชั้นสำหรับติดตั้งอุปกรณ์ โดยมีพื้นที่ก่อสร้างรวม 847,000 ตารางเมตร ความสูงรวมของอาคารคือ 597 เมตร โดยความสูงในส่วนโครงสร้างคือ 596.2 เมตร ถือเป็นอาคารที่ส่วนโครงสร้างสูงที่สุดในประเทศจีน ก่อสร้างโดยใช้ท่อแกนคอนกรีตเสริมเหล็กร่วมกับระบบโครงข้อแข็งขนาดใหญ่พิเศษ
พื้นที่ทำการขุดหลุมฐานรากของอาคารมีขนาด 124,100 ตารางเมตร โดยมีพื้นที่ก้นหลุม 97,100 ตารางเมตร ความลึกในการขุดหลุมฐานรากส่วนใหญ่คือ 19 เมตร และความลึกเฉพาะส่วนอาคารโกลดินไฟแนนซ์ 117 คือ 26 เมตร (37 เมตรในบางส่วน) พื้นที่ก่อสร้างทั้งหมดของชั้นใต้ดินคือ 342,000 ตารางเมตร ปริมาณคอนกรีตทั้งหมดในโครงสร้างใต้ดินอยู่ที่ประมาณ 370,000 ลูกบาศก์เมตร ปริมาณเหล็กเส้นทั้งหมดอยู่ที่ประมาณ 80,000 ตัน และปริมาณเหล็กโครงสร้างทั้งหมดอยู่ที่ประมาณ 14,000 ตัน พื้นที่ก่อสร้างเหนือพื้นดินของอาคารสูงหลักคือ 497,000 ตารางเมตร อาคารสูงมีผังเป็นรูปสี่เหลี่ยมจัตุรัสโดยประมาณ และพื้นที่ลดลงเป็นชั้น ๆ ในมุมเอียง 0.88 องศาจากแนวตั้งฉาก ขนาดผังชั้นแรกของอาคารคือ 65 เมตร × 65 เมตร มีพื้นที่ 4,200 ตารางเมตร และผังชั้นบนสุดขนาด 46 เมตร × 46 เมตร มีพื้นที่ 2,100 ตารางเมตร
การสำรวจเมือง (Urban exploration)

ในปี พ.ศ. 2558 นักสำรวจเมืองชาวรัสเซียและชาวจีนสองคน ได้ทำการปีนอาคารและปั้นจั่นก่อสร้าง
พ.ศ. 2559 คู่รักชาวรัสเซีย อีวาน บีร์คุส (คุซเนซอฟ) (Иван Биркус (Кузнецов)) และแองเจลา นิโคเลา (Angela Nikolau, Ангелина Николау) ปีนอาคารที่กำลังก่อสร้าง ในเดือนเมษายน พ.ศ. 2566 วีดิทัศน์ของพวกเขามียอดชมมากกว่า 922,000 ครั้ง และดึงดูดความสนใจจากสื่อทั่วโลก
ในปี พ.ศ. 2566 นักสำรวจเมืองชาวฝรั่งเศสสองคน เกลม็อง ดูเม (Clément Dumais และปอล แอร์เดเบ (Paul RDB) ได้ปีนอาคารและปั้นจั่นก่อสร้าง พวกเขาเผยแพร่วีดิทัศน์กิจกรรมดังกล่าวบนยูทูบ
ดูเพิ่ม

รายชื่ออาคารที่สูงที่สุดในประเทศจีน
ตึกระฟ้าอื่น ๆ ในประเทศจีนที่ถูกระงับการก่อสร้าง
เอเวอร์แกรนด์เหอเฝย์เซ็นเตอร์ ที1
ต้าเหลียนกรีนแลนด์เซ็นเตอร์
ซูโจวจงหนานเซ็นเตอร์
โรงแรมรยูกย็อง อาคารเจ้าของสถิติเดิม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โกลดินไฟแนนซ์ 117
คิล ลา คิล

| --- | --- |
คิล ลา คิล

キルラキル (Kiru Ra Kiru)
ชื่อภาษาอังกฤษ: Kill la Kill
แนว: โลดโผน สุขนาฏกรรม สาวน้อยเวทมนตร์
สร้างโดย: สตูดิโอทริกเกอร์ คาซูกิ นากาชิมะ
อนิเมะโทรทัศน์
กำกับโดย: ฮิโรยูกิ อิมาอิชิ
เขียนบทโดย: คาซูกิ นากาชิมมะ
ดนตรีโดย: ฮิโรยูกิ ซาวาโนะ
สตูดิโอ: สตูดิโอทริกเกอร์
เครือข่าย: JNN (MBS, TBS, CBC, BS-TBS)
ฉาย:  4 ตุลาคม พ.ศ. 2556  –  28 มีนาคม พ.ศ. 2557
ตอน: 24 + โอวีเอ
มังงะ
วาดภาพโดย: เรียว อิกิซูกิ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: รักพิมพ์
นิตยสาร: ยังเอช
กลุ่มเป้าหมาย: เซเน็ง
วางจำหน่ายตั้งแต่: 4 ตุลาคม พ.ศ. 2556 – 4 มีนาคม พ.ศ. 2558
จำนวนเล่ม: 3
 สถานีย่อยการ์ตูนญี่ปุ่น
คิล ลา คิล (ญี่ปุ่น: キルラキル; โรมาจิ: Kiru Ra Kiru) เป็นซีรีส์อนิเมะญี่ปุ่น ผลิตโดยสตูดิโอทริกเกอร์ เรื่องราวเกี่ยวกับนักเรียนหญิงพเนจรนามมาโทอิ เรียวโกะ กับการตามหาฆาตกรผู้ฆ่าพ่อ นำไปสู่ความขัดแย้งระหว่างเธอกับคิริวอิน ซัตสึกิ ประธานสภานักเรียนผู้ถือตนเป็นที่ตั้งแห่งโรงเรียนฮอนโนจิ  และจักรวรรดิแฟชั่นของคิริวอิน ราเกียว แม่ของซัตสึกิ เรียวโกะ, ซัตสึกิ และคนอื่น ๆ ได้รับพลังพิเศษในการต่อสู้จากเสื้อผ้าซึ่งดูจะมีเจตจำนงของตนเอง
ซีรีส์อนิเมะคิล ลา คิลเป็นโครงการอนิเมะโทรทัศน์ออริจินัลโครงการแรกของสตูดิโอทริกเกอร์ กำกับโดยฮิโรยูกิ อิมาอิชิ เขียนบทโดยคาซูกิ นากาชิมะ ทั้งคู่เคยทำงานร่วมกันในซีรีส์อนิเมะ อภินิหารหุ่นทะลวงสวรรค์ ในปี พ.ศ. 2550 และจะทำงานร่วมกันอีกในซีรีส์อนิเมะ Promare ในปี พ.ศ. 2562 คิล ลา คิล ออกอากาศในประเทศญี่ปุ่นทางผังรายการ Animeism ของช่อง  MBS ตั้งแต่เดือนตุลาคม พ.ศ. 2556 ถึงมีนาคม พ.ศ. 2557 ออริจินัลวิดีโอแอนิเมชัน (โอวีโอ) วางจำหน่ายในฐานะตอนที่ 25 ในเดือนกันยายน พ.ศ. 2557 มังงะดัดแปลงวาดภาพโดยเรียว อากิซูกิ ตีพิมพ์ในนิตยสารยังเอช ตั้งแต่เดือนตุลาคม พ.ศ. 2556 ถึงมีนาคม พ.ศ. 2558 มังงะมีลิขสิทธิ์ในประเทศไทยโดยสำนักพิมพ์รักพิมพ์ วิดีโอเกมดัดแปลงชื่อว่า  Kill la Kill the Game: IF วางจำหน่ายในเดือนกรกฎาคม พ.ศ. 2562 โดยมีความแตกต่างจากเส้นเรื่องหลักของอนิเมะเล็กน้อย
แหล่งข้อมูลอื่น

เว็บไซต์ทางการ (อังกฤษ)
อนิเมะ คิล ลา คิล ที่ปีลีปีลี
คิล ลา คิล (อนิเมะ) ที่เครือข่ายข่าวอนิเมะ
คิล ลา คิล ที่อินเทอร์เน็ตมูวีเดตาเบส
แบบฝึกหัดสารภาพรักของฉันกับเธอ

| --- | --- |
แบบฝึกหัดสารภาพรักของฉันกับเธอ
ปกไลต์โนเวล แบบฝึกหัดสารภาพรักของฉันกับเธอ ฉบับแปลภาษาไทย
告白実行委員会〜恋愛シリーズ〜 (Kokuhaku Jikkō Iinkai ~Ren'ai Series~)
ไลต์โนเวล
เขียนโดย: Tōko Fujitani
วาดภาพโดย: Yamako
สำนักพิมพ์: คาโดกาวะโชเต็ง
ในเครือ: Kadokawa Beans Bunko
กลุ่มเป้าหมาย: ผู้หญิง
วางจำหน่ายตั้งแต่: 1 กุมภาพันธ์ 2014 – ปัจจุบัน
จำนวนเล่ม: 13
อนิเมะโทรทัศน์
Itsudatte Bokura no Koi wa 10 cm Datta.
กำกับโดย: Takurō
ดนตรีโดย: HoneyWorks
สตูดิโอ: Lay-duce
ถือสิทธิ์โดย: อเมริกาเหนือ Aniplex of America
เครือข่าย: Tokyo MX, BS11
ฉาย:  24 พฤศจิกายน 2017  –  30 ธันวาคม 2017
ตอน: 6
ภาพยนตร์อนิเมะ
Kono Sekai no Tanoshimikata: Secret Story Film
กำกับโดย: Fumie Moroi
เขียนบทโดย: Yoshimi Narita
ดนตรีโดย: HoneyWorks Moe Hyūga
สตูดิโอ: CLAP
ฉาย: 25 ธันวาคม 2020
อนิเมะโทรทัศน์
 ฮีโรอินส์รันเดอะโชว์ (2022) 
ภาพยนตร์อนิเมะ
 Zutto Mae Kara Suki Deshita  Suki ni Naru Sono Shunkan o 
แบบฝึกหัดสารภาพรักของฉันกับเธอ (ญี่ปุ่น: 告白実行委員会〜恋愛シリーズ〜; โรมาจิ: Kokuhaku Jikkō Iinkai ~Ren'ai Series~) เป็นชุดเพลงโวคาลอยด์แนวโรแมนติกจากประเทศญี่ปุ่นโดยวงฮันนี่เวิร์คส์ โครงการนี้ได้รับการเผยแพร่เป็นครั้งแรกทาง Nico Nico Douga ในฐานะมิวสิกวิดีโอที่ร้องโดย Vocaloid Gumi ซึ่งมีชื่อว่า "Hatsukoi no Ehon" (初恋の絵本) ที่ออกจำหน่ายในวันที่ 18 พฤศจิกายน 2011 ในตอนแรกไม่มีการปะติดปะต่อระหว่างเพลงกับการตั้งค่าตัวละคร ในปี 2013 โครงการนี้ได้เกิดขึ้นในรูปแบบต่าง ๆ ทั้งมังงะ, นวนิยาย และอนิเมะ
ภาพยนตร์อนิเมะ Zutto Mae Kara Suki Deshita และ Suki ni Naru Sono Shunkan o เข้าฉายในปี 2016 ส่วนอนิเมะโทรทัศน์เรื่องแรกผลิตโดย Lay-duce ในชื่อ Itsudatte Bokura no Koi wa 10 cm Datta. (แปล:รักเราห่างกันแค่สิบเซน) ออกอากาศครั้งแรกในญี่ปุ่นตั้งแต่วันที่ 24 พฤศจิกายน ถึงวันที่ 30 ธันวาคม 2017 ภาพยนตร์อนิเมะเรื่องที่สาม Kono Sekai no Tanoshimakata: Secret Story Film ออกฉายเมื่อวันที่ 25 ธันวาคม 2020 อนิเมะโทรทัศน์เรื่องที่สอง ฮีโรอินส์รันเดอะโชว์ ออกอากาศตั้งแต่เดือนเมษายนถึงเดือนมิถุนายน 2022
แหล่งข้อมูลอื่น

HoneyWorks official website (ญี่ปุ่น)
Anime official website (ญี่ปุ่น)
Kokuhaku Jikkō Iinkai ~Ren'ai Series~ เก็บถาวร 2017-10-12 ที่ เวย์แบ็กแมชชีน at Kadokawa Beans Bunko (ญี่ปุ่น)
HoneyWorks  ที่เครือข่ายข่าวอนิเมะ
| ด ค กเลย์-ดิวซ์ |
| --- | --- |
ซีรีส์โทรทัศน์:  Go! Go! 575 (พ.ศ. 2557)  Classroom Crisis (พ.ศ. 2558)  เมไจ: การผจญภัยของซินแบด (พ.ศ. 2559)  Our love has always been 10 centimeters apart (พ.ศ. 2560)  Release the Spyce (พ.ศ. 2561)  O Maidens in Your Savage Season (พ.ศ. 2562)  ไอจู หนทางสู่ไอดอล (พ.ศ. 2564)  สู่เส้นชัยวัยคว้าฝัน (พ.ศ. 2565)  ฮีโรอินส์รันเดอะโชว์ (พ.ศ. 2565)  โทโมะจังเป็นเด็กผู้หญิงนะ! (พ.ศ. 2566) 
โอวีเอ:  เมไจ: การผจญภัยของซินแบด (พ.ศ. 2557–2558)  คลับบ้าฮาต๊อง, (พ.ศ. 2562) 
ภาพยนตร์:  Fate/Grand Order: First Order (พ.ศ. 2559)  Fate/Grand Order: Moonlight/Lostroom (พ.ศ. 2560) 
เกี่ยวข้อง:  ทวินเอ็นจิน 
 หมวดหมู่
มาโยยกะ มหัศจรรย์บ้านริมผา

| --- | --- |
มาโยยกะ มหัศจรรย์บ้านริมผา
岬のマヨイガ (Misaki no Mayoiga)
ชื่อภาษาอังกฤษ: The House of the Lost on the Cape
แนว: จินตนิมิต
นวนิยายเป็นตอน ๆ
เขียนโดย: ซาจิโกะ คาชิวาบะ
วาดภาพโดย: ยูกิโกะ ไซโต
สำนักพิมพ์: โคดันชะ
นิตยสาร: อิวาเตะนิปโปะ
วางจำหน่ายตั้งแต่: 10 พฤษภาคม พ.ศ. 2557 – 4 กรกฎาคม พ.ศ. 2558
จำนวนเล่ม: 1
ภาพยนตร์อนิเมะ
กำกับโดย: ชินยะ คาวัตสึระ
เขียนบทโดย: เรโกะ โยชิดะ
ดนตรีโดย: ยูริ มิยาอูจิ
สตูดิโอ: เดวิดโปรดักชัน
ฉาย: 7 สิงหาคม พ.ศ. 2564(ญี่ปุ่น) 24 กุมภาพันธ์ พ.ศ. 2565 (ไทย)
ความยาว: 100 นาที
มาโยยกะ มหัศจรรย์บ้านริมผา (ญี่ปุ่น: 岬のマヨイガ; โรมาจิ: Misaki no Mayoiga) เป็นนิยายญี่ปุ่นเขียนโดยซาจิโกะ คาชิวาบะ ตีพิมพ์เป็นตอน ๆ ในหนังสือพิมพ์รายวันอิวาตะนิปโปะตั้งแต่วันที่ 10 พฤษภาคม พ.ศ. 2557 ถึงวันที่ 4 กรกฎาคม พ.ศ. 2558 ภายหลังสำนักพิมพ์โคดันชะตีพิมพ์นิยายเป็นหนังสือจำหน่ายเมื่อวันที่ 11 กันยายน พ.ศ. 2558 ภาพหน้าปกวาดโดยยูกิโกะ ไซโต ได้รับการดัดแปลงเป็นภาพยนตร์อนิเมะสร้างโดยสตูดิโอเดวิดโปรดักชัน เข้าฉายในประเทศญี่ปุ่นเมื่อวันที่ 27 สิงหาคม พ.ศ. 2564 ในประเทศไทยมีกำหนดเข้าฉายในวันที่ 24 กุมภาพันธ์ พ.ศ. 2565  อนิเมะเป็นส่วนหนึ่งของ "Zutto Ōen Project 2011 + 10..." เนื่องในโอกาสครบรอบ 10 ปีเหตุการณ์แผ่นดินไหวและคลื่นสึนามิในโทโฮกุ พ.ศ. 2554
แหล่งข้อมูลอื่น

เว็บไซต์ทางการของภาพยนตร์อนิเมะ (ญี่ปุ่น)
ภาพยนตร์อนิเมะ มาโยยกะ มหัศจรรย์บ้านริมผา ที่ฟลิกเซอร์
มาโยยกะ มหัศจรรย์บ้านริมผา (ภาพยนตร์) ที่เครือข่ายข่าวอนิเมะ
| ด ค กเดวิดโปรดักชัน |
| --- | --- |
ซีรีส์โทรทัศน์:  Ristorante Paradiso (2009)  Tatakau Shisho: The Book of Bantorra (2009–2010)  เลเวล อี (2011)  Ben-To (2011)  คุณหนูปากร้าย x จิ้งจอกปีศาจ (2012)  โจโจ้ ล่าข้ามศตวรรษ (2012–2013)  เทพธิดาผ่าโลกมิติแห่งเกม (2013)  โจโจ้ ล่าข้ามศตวรรษ: นักรบประกายดาว (2014–2015)  โจโจ้ ล่าข้ามศตวรรษ: เพชรแท้ไม่มีวันสลาย (2016)  Monster Hunter Stories: Ride On (2016–2018)  ซากุราดะ รีเซ็ต ภารกิจฆ่าเวลา (2017)  กัปตันซึบาสะ (2018–2019)  เซลล์ขยันพันธุ์เดือด (2018–2021)  โจโจ้ ล่าข้ามศตวรรษ: สายลมทองคำ (2018–2019)  หน่วยผจญคนไฟลุก (2019–2020)  เอนเซมเบิ้ล สตาร์ (2019)  Strike Witches: The Road to Berlin (2020)  2.43 พิชิตฝันชมรมวอลเลย์ชายเซอิน (2021)  ลามู ทรามวัยจากต่างดาว (2022–2023)  อันเดด อันลัค (2023) 
OVA/ONA:  Dogs: Stray Dogs Howling in the Dark (2009)  คุณหนูปากร้าย x จิ้งจอกปีศาจ (2012)  เทพธิดาผ่าโลกมิติแห่งเกม (2013)  Planetarian: The Reverie of a Little Planet (2016)  คิชิเบะ โรฮัง ไม่เคลื่อนไหว (2017–2019)  โจโจ้ ล่าข้ามศตวรรษ: สโตนโอเชียน (2021)  สปริกกัน (2022) 
ภาพยนตร์:  Planetarian: Storyteller of the Stars (2016)  เซลล์ขยันพันธุ์เดือด (2020)  มาโยยกะ มหัศจรรย์บ้านริมผา (2021)  เอนเซมเบิ้ล สตาร์!! โรดทูโชว์!! (2022) 
 หมวดหมู่